Diari Oficial de la Generalitat Valenciana


Sumari del DOGV 9290, del 03-03-2022 (2022/1574)

ACORD de 18 de febrer de 2022, del Consell, d'autorització de modificació dels límits per a adquirir compromisos de despesa amb càrrec a exercicis futurs imputables al capítol 6 del programa 513.10, Infraestructures públiques (VL 08.001/22-01).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1574


Data del document
:   18-02-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de febrer de 2022, del Consell, d'autorització de modificació dels límits per a adquirir compromisos de despesa amb càrrec a exercicis futurs imputables al capítol 6 del programa 513.10, Infraestructures públiques (VL 08.001/22-01). [2022/1574]  
Els límits vigents per a comprometre despesa en anualitats futures amb càrrec al capítol 6 del programa 513.10, Infraestructures públiques, són insuficients per a fer front, d'una banda, a la licitació de noves actuacions programades, com ara la rehabilitació de paviment a l'autovia CV-10 de Castelló, reforços de ferms a Tuéjar, la Font de la Figuera-Fontanars, Marines-Gátova, Benagéber-Utiel, rondes de Carlet i de Vilamarxant, carril bici Pego-el Verger, ronda nord d'Albalat de la Ribera, construcció via verda del Serpis, trams Muro de Alcoy-l'Orxa-Vilallonga, etc.; i d'altra banda, a la necessitat de redistribuir les anualitats de quatre contractes el ritme d'execució dels quals és inferior a l'inicialment previst: ronda sud-oest del Pinós i de Villena, ronda nord a Algueña (Alacant), millora de la seguretat viària en el terme municipal del Pinós i liquidació del contracte de conservació d'Alacant centre (2017-2021).  
Per tot això, la Conselleria Política Territorial, Obres Públiques i Mobilitat ha proposat ampliar el límit quantitatiu per a assumir compromisos de despesa plurianual en les anualitats 2023, 2024 i 2025 amb càrrec al capítol 6 del programa 513.10, Infraestructures públiques.  
En conseqüència, d'acord amb l'article 40.4 de la Llei 1/2015, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 18 de febrer de 2022,  
  
  
  
ACORDA  
  
Autoritzar l'ampliació del límit quantitatiu que estableix l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa, amb càrrec al capítol 6 del programa 513.10, Infraestructures públiques, en les anualitats i pels imports següents:  
  
Exercici Límit actual Límit modificat  
2023 70.367.682 064.114.261  
2024 62.390.546 122.776.550  
2025 45.889.033 425.107.534  
  
  
  
La Vila Joiosa, 18 de febrer de 2022  
  
La consellera secretària,  
MÓNICA OLTRA JARQUE